নেভা নদী
নেভা হল (রুশ: Нева́, আ-ধ্ব-ব: [nʲɪˈva])  উত্তর-পশ্চিম রাশিয়ার একটি নদী যা লাডোগা হ্রদ থেকে উতপন্ন হয়ে লেনিনগ্রাদ ওব্লাস্টের পশ্চিম অংশ (ইনগ্রিয়ার ঐতিহাসিক অঞ্চল) হয়ে ফিনল্যান্ড উপসাগরের নেভা বে পর্যন্ত  প্রবাহিত হয়েছে।এর দৈর্ঘ্য মাত্র ৭৪ কিলোমিটার (৪৬ মাইল) হওয়া সত্ত্বেও এটি গড় প্রবাহের দিক থেকে (ভোলগা, দানিয়ুব এবং রাইন-এর পরেই) ইউরোপের চতুর্থ বৃহত্তম নদী।. নেভা লাডোগা হ্রদ থেকে প্রবাহিত একমাত্র নদী। এটি সেন্ট পিটার্সবার্গ শহর, তিনটি ছোট শহর শিলিসেলবার্গ,  কিরভস্ক এবং ওট্রাডনয়ে এবং কয়েক ডজন জনবসতির মধ্যে দিয়ে বয়ে গেছে।নদীটি নৌ পরিবহনের উপযোগী এবং ভোলগা – বাল্টিক জলপথ এবং শ্বেত সমুদ্র - বাল্টিক খালের একটি অংশ। এই নদী উপত্যকাটি বহু বড় ঐতিহাসিক ঘটনার স্থান হিসেবে পরিচিত, যেগুলির মধ্যে রয়েছে ১২৪০ সালের নেভা যুদ্ধ, যার ফলে আলেকজান্ডার নেভস্কি যশোলাভ করেন, ১৭০৩ সালে সেন্ট পিটার্সবার্গের প্রতিষ্ঠা, এবং দ্বিতীয় বিশ্বযুদ্ধের সময় জার্মান সেনাবাহিনী দ্বারা লেনিনগ্রাদের অবরোধ ইত্যাদি।